b'\n_START_ARTICLE_\nJulija Bra\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nZaradi slabega gmotnega polo\xc5\xbeaja se je morala po ni\xc5\xbeji gimnaziji odpovedati nadaljnjemu \xc5\xa1olanju. Slu\xc5\xbebovala je kot uradnica in kasneje vodila cvetli\xc4\x8darno v Celju. Med 2. svetovno vojno je bila zaprta in izgnana na Hrva\xc5\xa1ko, kjer je sodelovala v NOB. Po vojni je bila invalidsko upokojena. Od leta 1953 do svoje smrti je \xc5\xbeivela pri Svetem Vidu v Malinski na otoku Krku._NEWLINE_Julija Bra\xc4\x8di\xc4\x8d je pisala kraj\xc5\xa1o prozo in povesti. Opisovala je predvsem kme\xc4\x8dko okolje na \xc5\xa0tajerskem. Njene junakinje so \xc5\xbeenske iz revnih okolij, ki i\xc5\xa1\xc4\x8dejo sre\xc4\x8do, a je ne najdejo, ali pa je ta le kratkotrajna. Za svojo prvo povest Razdrti mostovi, ki je iz\xc5\xa1la leta 1943, je prejela Fin\xc5\xbegarjevo nagrado.'